Sipahioğlu työskenteli urheilutoimittajana ja ryhtyi myös valokuvaajaksi. Hän työskenteli eri lehdissä kunnes ryhtyi freelanceriksi. Tärkeä kohta uralla oli Egyptin ja Israelin sotiessa 1956 Siinailla. Toinen oli ohjuskriisi 1962, jolloin hän oli Kuubassa ainoa länsimainen toimittaja, joka sai tehdä vapaasti työtä. Tšekkoslovakian miehityksen aikana 1968 hän haastatteli ensimmäisenä neuvostosotilaita, jotka olivat turkinkielisiä azereita.